#  ÅRSMELDING 24.01.2012 - 29.01.2013

#  for

#  LOP, Bergen og omland

**1. Styret**

Leder: Gunda Falao Sparre

 Styremedlemmer: Jorunn Solberg - nestleder

 Johannes Bolstad - kasserer

 Aud Sunde Reiso - sekretær

 Anne-Karin Davidsen

 Willy Jan Lønne

 Annelise Olsen

 Varamedlemmer: Svein Njaastad

 Anne Karin Lepsøy

 Mary Nordeide

**2.** Revisor: Willy Gustafson

 Vararevisor: Bjørg Rasmussen

**3. Komitèer**

Valgkomitè: Kirsten Utaaker, Gunvor Wiik, Ragnhild Dalen,

 Jon Rasmussen (varamedlem)

 Turkomitè:

 Leder: Willy Jan Lønne

 Medlemmer: Eivind Espedal, Tor Hovland, Marit Steffensen,

 John Strømman

**4. Medlemmer**

Medlemstallet pr. 31.12.2011: 753

 Medlemstallet pr. 31.12.2012: 646

 2

**5. Medlemsmøter**

Det har vært gjennomført10 medlemsmøter.

 **Januar. 24.01.2012. Årsmøte. Hotel Norge**

50 deltakere.

 Lederen ønsket velkommen.

 Leder for LOP sentralt, Kjell Helland, var til stede og fikk ordet.

Årsmøtet ble deretter ledet av Karin-Marie Flo. Årsmeldingen for 2011 ble godkjent med en rettelse på side 4 under pkt. 6: **«Styret består av 1 leder, 6 styremedlemmer og 3 varamedlemmer.»**.

Regnskap for 2011 og budsjett for 2012 ble godkjent.

**Kulturinnslaget** var konsert ved Bergen Pensjonistorkester med sin dirigent Audun Boge.

 **Februar. 21.02.2012. Medlemsmøte. Hotel Norge**

 52 deltakere.

Lederen ønsket velkommen.

Einar Hope, professor emeritus, NHH, holdt foredrag over emnet «Fornybar energi: Bør Norge ta mål av seg til å være et «kraftbatteri» for Europa?»

Anne-Karin Davidsen refererte fra arbeidet i Helse- og Omsorgsutvalget i LOP sentralt.

Marit Steffensen orienterte fra Tur-komiteen.

Lederen fortalte om samarbeid mellom LOP og Eldreråds-medlemmer.

Hun orienterte om vervekonkurransen.

**Kulturinnslag:** Mara fra Griegakademiet spilte fiolin.

**Mars. 20.03.2012. Medlemsmøte. Hotel Norge.**

55 deltakere.

Lederen ønsket velkommen.

Olav Orheim, tidligere leder av Polarforsknings-instituttet, holdt foredrag over emnet «Polarnasjonen Norge».

Marit Steffensen orienterte fra Turkomiteens arbeid med turene.

Lederen orienterte om vervekampanjen.

**Kulturinnslag:**  Frode Skag Storheim stod for musikalsk innslag med diktlesing.

**April. 24.04.2012. Medlemsmøte. Hotel Norge**

52 deltakere.

Lederen ønsket velkommen.

Gerda Moter Erichsen delte ut sin bok «A la mode» til de frammøtte. Hun holdt foredrag over emnet «Klær, ikke bare noe å ha på seg.»

Johannes Bolstad fortalte fra arbeidet i Sentralstyret i LOP.

Anne-Karin Davidsen orienterte fra arbeidet i Helse- og Omsorgsutvalget i LOP sentralt. Eivind Espedal orienterte fra Turkomitèen.

 3

**Kulturinnslaget** var ved Sverre Trætteberg som leste egne dikt og spilte saksofon.

**Mai. 08.05.2012. Medlemsmøte. Hotel Norge.**

49 deltakere.

Lederen ønsket velkommen.

Terje Hansen, professor emeritus NHH, hadde foredrag over emnet **«Økonomi for pensjonister».**

 Monika Kristiansen, frivillig aktivitetsleder i Røde Kors, fortalte om sitt arbeid

 i Røde Kors for ensomme mennesker.

 Annelise Olsen hadde laget et spørreskjema som ble utdelt til medlemmene.

 Anne-Karin Davidsen orienterte om romsituasjonen på Hotel Norge.

 Willy Jan Lønne refererte fra arbeidet i Turkomiteen og om turen til Island.

Lederen fortalte om Vervekampanjen som nå var avsluttet. Vinnere av konkurransen var:

1. David Lysne - sentrumskort kr. 500,-
2. Gunda Sparre - gavekort kr. 300,-
3. Haldis Njaastad - gavekort kr. 200,-
4. Willy Jan Lønne - blomst.
5. Karin Marie Flo - blomst.

**Kulturinnslag:**  David Skinner, Griegakademiet, underholdt på piano.

**August. 28.08.2012. Medlemsmøte. Hotel Norge.**

60 deltakere.

Lederen ønsket velkommen.

2 vers av Bergenssangen ble sunget. Grete Torvanger akkompagnerte.

Forfatteren Gunnar Staalesen holdt foredrag over emnet «Varg Veums Bergen -

En by i forandring».

Lederen informerte om titlene på foredragene for de neste månedene i året.

Styremedlem, Annelise Olsen, orienterte om resultatet av spørreundersøkelsen på skjema, medlemsmøtet 08.05.2012.

Anne-Karin Davidsen orienterte om romsituasjonen på Hotel Norge. Vi har nå

en muntlig avtale om å få ha salong nr. 6 som tar 100 personer. – Når det gjelder

påmelding til møtene tar en i mot påmelding til søndag kveld. En tar også i mot folk som kommer ved døren møtedagen.

Willy Jan Lønne informerte fra Turkomiteen.

Lederen opplyste at det settes nå i gang ny vervekampanje som varer til april 2013

 4

og viste til vervebrosjyrene som var lagt ut på bordene. – Lederen informerte også om Lotto og Grasrotandelen.

**Kulturinnslag:**  Bergenssanger ble sunget.

**September. 25.09.2012. Medlemsmøte. Hotel Norge.**

53 deltakere.

Nestlederen, Jorunn Solberg, ønsket velkommen. Hun introduserte foredrags-

holderen, sjefredaktør Trine Eilertsen i Bergens Tidende. Emnet for foredraget

var «BT i mobilens tidsalder».

Nestlederen informerte om FNs Internasjonale Eldredag den 1. oktober 2012.

Willy Jan Lønne informerte fra Turkomitèens arbeid med LOP-turene som skal gå i 2012 og 2013.

**Kulturinnslaget** var det to unge musikanter fra Bergen Kulturskole som stod for.

**Oktober. 23.10.2012. Medlemsmøte. Hotel Norge.**

42 deltakere.

Nestlederen, Jorunn Solberg, ønsket velkommen. Hun presenterte foredrags-

holderen, Ingvild Sælid Gilhus, professor i religionvitenskap UiB. Hun holdt foredrag over emnet «Religion i dag. Lokale og globale perspektiver.»

Jorunn Solberg informerte om:

1. Tannhelse for eldre
2. Svar på spørsmål fra LOP til kommuner angående sykehjemplasser.

Tor Hovland orienterte fra Turkomitèen om turene i 2013.

**Kulturinnslaget** var ved Martina Hevrova fra Griegakademiet.

David Lysne leste sitt eget dikt: «Hyllest til den mørke årstid.»

**November. 20.11.2012. Medlemsmøte. Hotel Norge.**

62 deltakere.

Lederen, Gunda Falao Sparre, ønsket velkommen.

Marco Trebbi, tidl. direktør for Hanseatisk Museum, holdt foredrag med tittel:

«Turbulente tider – Farten i Middelhavet 1790 – 1807. Det norske kontor fra

1754, bergenske eksportører og internasjonal handel».

Lederen informerte om LOP sentralt og styrets innspill til Statsbudsjettet for 2014.

Leder for Valgkomitèen, Kirsten Utaaker, orienterte om Valgkomitèens arbeid.

 5

Willy Jan Lønne informerte fra Turkomitèens arbeid med å arrangere turene og om turprogrammet for 2013.

**Kulturinnslaget** var ved Bergen Seniorkor.

**Desember. 11.12.2012. Medlemsmøte. Hotel Norge.**

54 deltakere.

Lederen ønsket velkommen.

Lotte Schønfelder holdt foredrag med tittel «Hallemåner, stjernegutter og hva som hørte julen til i Bergen».

Det ble holdt loddtrekning. Gevinstene var juleblomster og kaffe.

Lederen informerte om vervekampanjen og grasrotandelen. Vervekampanjen fortsetter fram til våren 2013.

Det ble servert juletallerken med bl.a. svineribbe og pinnekjøtt og riskrem til dessert.

**Kulturinnslag:** Vi sang julesanger med pianoakkompagnement.

 \_\_\_\_\_\_\_

**6. Styremøter/saker**

Det er i årsmøteperioden holdt10 styremøter. – Styremøtene blir holdt i Statens Hus, Kaigt. 9.

Styret består av leder, 6 styremedlemmer og 3 varamedlemmer. De tre varamedlemmene skal møte til alle styremøtene. - Arbeidet er godt fordelt. Ett styremedlem er nestleder og har ansvaret for verving. Ett styremedlem er kasserer, og ett styremedlem er sekretær. To styremedlemmer har ansvar for å finne og kontakte folk til kulturinnslagene. Ett styremedlem har ansvar for kontakt med Hotel Norge og Statens Hus. Ett av varamedlemmene tar seg av påmeld-ingslistene til møtene. To av varamedlemmene tar imot inngangspenger på medlemsmøtene.

 Det har vært arbeidet mye med å få tak i foredragsholdere og å skaffe kultur-

 innslag til medlemsmøtene.

 Lederen har sendt brev med møteprogram til alle foredragsholdere.

 Styret har i løpet av 2012 behandlet 115 saker og 42 rundskriv.

En av de viktigste sakene i 2012 har vært Samhandlingsreformen som trådte i kraft 1. januar 2012. LOP Bergen og omland har flere medlemmer som er representanter i Eldrerådene i kommunene Bergen, Fjell, Askøy, Os, Fusa, Osterøy , og Hordaland Fylkeskommune. – Styret i LOP Bergen og omland har

 6

den 21.02.2012 skrevet brev til representanter og vararepresentanter i Eldrerådene i ovennevnte kommuner og bedt dem om å sette seg godt inn i kommune-budsjettene og følge nøye med i hvilke saker som kan ha betydning for de eldre i kommunen, og hvordan kommunen følger opp reformen. Spesielt interessant er hvilke konsekvenser reformen kan ha for rehabiliteringsplasser og /-tilbud for

eldre som skrives ut fra sykehus, og hvilken dekningsprosent kommunen har for plasser i sykehjem til eldre 80+.

*Trygghetssykepleier*

er en tjeneste som bl.a. tilbyr forebyggende hjemmebesøk hos eldre. Dette er ikke en lovpålagt tjeneste, men en tjeneste som den enkelte kommune velger skal gis i kommunen.

*Hukommelsesteam.*

Bl.a. har Fjell kommune og Bergen kommune hukommelsesteam, som skal gi informasjon til personer som opplever eller har begynnende problem med hukommelsen.

*Tannhelsetjenesten*

LOP er opptatt av at tilbudet om gratis tannhelsesjekk og behandling ikke bare skal gjelde for eldre på institusjon og eldre som har mottatt hjemmesykepleie i mer enn tre måneder. Rettigheten bør gjelde alle eldre over en viss alder. – Mange

eldre kjenner dessverre ikke til denne rettigheten. Denne tjenesten er det fylkeskommunen som administrerer, men kommunen som effektuerer.

I forbindelse med Statsbudsjettet 2013 har Helse- og Omsorgsdepartementet

uttalt i sin pressemelding at **«Regjeringen satser på et tannhelseløft for eldre. Alle innbyggere vil annethvert år, fra det året de fyller 75 år, få stønad på 800 kroner ved tannlegebesøk».**

Lederen i LOP Bergen og Omland har sendt henvendelse til LOP sentralt om at de holder saken om «Tannhelsetjenesten» varm overfor politikerene. – LOP Bergen og Omland henvender seg til Stortingsrepresentantene for Hordaland når nominasjonsprosessen er ferdig.

 \_\_\_\_\_\_

Nestleder Jorunn Solberg og styremedlem Anne-Karin Davidsen har laget spørreskjema om sykehjemsplasser og har sendt skjemaet til kommunene Bergen, Fjell, Osterøy, Sund, Askøy, Os, Øygarden og Fusa med svarfrist 16.06.2012, senere utsatt til 15.08.2012.

Spørreskjemaet inneholdt 12 spørsmål. - LOP Bergen og Omland har mottatt svar fra Bergen, Askøy, Os og Fjell kommuner. Resultatet av spørreundersøkelsen er

 7

blitt referert på medlemsmøte i LOP Bergen og Omegn.

Sammendraget av denne undersøkelsen er sendt til LOP sentralt og Helse- og Omsorgsutvalet i LOP sentralt. Nestleder Jorunn Solberg lager et innlegg til «Vi i LOP».

Styret har sendt kommentarer til Statsbudsjettet 2014 til LOP sentralt. Kasserer Johannes Bolstad har laget skrivet. Skrivet siteres:

**« STATSBUDSJETTET FOR 2014. FRÅSEGN FRÅ BERGEN OG**

 **OMLAND LOKALLAG**

Vi syner til rundskriv 36 – 2012 frå LOP. Styret i Bergen og omland drøfta i møte den 12. november aktuelle innspel til statsbudsjettet 2014. **Vi har ikkje prioritert punkta nedanfor i rekkjefølgje.**

**Reversering av underreguleringa på 0,75 %.** Underreguleringa er dessverre bestemt ved lov. Av to grunnar vil denne lova verka meir og meir urimeleg etter som tida går. For det første akkumulerer underreguleringa seg år for år. For det andre nærmar beskatninga av pensjonsinntekt seg beskatninga av lønsinntekt. Då er det svært urimeleg å få denne underreguleringa i tillegg.

Sidan UNIO har akseptert underreguleringa, er altså vår eigen organisasjon første hinder for å reversera underreguleringa. LOP bør såleis fremja standpunktet vårt sterkt overfor UNIO.

Neste hinder er politisk. LOP og UNIO må ikkje la denne saka liggja, men freista med langsiktig påverknad overfor dei sentrale styremaktene å få denne lova omgjort.

**Reversering av trygdeavgifta for pensjonsinntekt frå 4,7 % til 3 %.** Ein eventuell auke av trygdeavgifta må gjelda alle skattebetalarar, og ikkje berre alderspensjonistane, dvs ein del av alderspensjonistane.

Eit praktisk, men ikkje prinsipielt standpunkt er å be regjeringa om å leggja fram forslag som reduserer skatteauken for pensjonistar med pensjon frå 320.000 kroner og oppover. Dette foreslo UNIO for budsjettet 2013. Ein av grunnane til det er at UNIO «støttet hovedtrekkene i regjeringens systemomlegging av pensjonistbeskatningen».

**Minstefrådraget.** Kravet må vera at pensjonistane får minstefrådrag ved skattelikninga etter same reglar som yrkesaktive, det vil seia at det blir gjeve likt minstefrådrag for pensjonsinntekt og lønsinntekt. Det er ein provokasjon at regjeringa i budsjettforslaget for 2013 aukar minstefrådraget fra 38 % til 40 % for

 8

lønstakarar, medan minstefrådraget forblir uendra på 26 % for pensjonistar. I tillegg kjem bortfallet av særfrådraget.

**Konklusjon for punkta ovanfor.** Underreguleringa, den auka trygdeavgifta, status quo for minstefrådraget og bortfallet av særfrådraget utgjer ei betydeleg skjerpa skattlegging av pensjonistane.

 **Garantipensjonen i folketrygda** må vera lik grunnbeløpet uansett sivilstand.

 **Tap for offentleg sektor.** Regjeringa bør justera regelverket for offentleg

 tenestepensjon slik at dei som er over 67 år kan jobba vidare i full stilling eller

kombinera arbeid og pensjon utan avkorting av pensjonen og på ein slik måte at arbeidskrafta til dei eldre kan koma til nytte også i offentleg sektor.

**Tannhelse.** Statsbudsjettet for 2013 tek eit første lite steg med å utvida gruppa eldre som får tilgang på gratis (delfinansiert) tannbehandling. I denne saka må LOP krevja ei opptrapping i samsvar med regjeringspartia sine politiske program.

**Kommuneøkonomi og eldreomsorg.** Auka satsing på bygging av sjukeheimsplassar og omsorgsbustader må følgjast opp med auka midlar til drift. Den samla bemanninga og særleg den helsefaglege bemanninga i sjukeheimar og heimeteneste er mange stader uforsvarleg låg. Utbygging av omsorgsplassar og sjukeheimsplassar og dessutan tildeling av tenester og institusjonsplassar må skje ut frå rein behovsprøving, ikkje ut frå det som på kort sikt er lønsamt.

Regjeringa bør oppretta eit kommunalt og nasjonalt registreringssystem over søknader frå eldre om fast sjukeheimsplass. Registreringa skal gje pålitleg oversikt over kor mange eldre som etter dokumentert behov frå pasienten sjølv, frå pårørande og frå fastlegen søkjer fast sjukeheimsplass, kor mange som får fast plass og kor mange som ikkje får ein slik plass. Registreringssystemet må skilja klårt mellom omsorgsbustad med heildøgersteneste og fast sjukeheimsplass.

Sitat frå Statens seniorråd: «Seniorpolitiske utfordringer 2010-2013», s. 26: «Det er nødvendig med en egen undersøkelse om årsakene til at kommunene ikke oppfyller sine forpliktelser».

For å få god og effektiv økonomistyring bør det vurderast om midlar til eldreomsorga, særleg midlar til sjukeheimsplassar, bør øyremerkast og ikkje vera ein del av rammetilskotet til kommunen. (Jfr. barnehageutbygginga).

**Eldresenter/aktivitetssenter for eldre.** Det bør utviklast ei ordning med tilskot til frivillige organisasjonar som etablerer aktivitetssenter for eldre. Slike aktivitetssenter bør oppfattast som førebyggjande helsetiltak. Eldresenter som møteplass og førebyggingsarena må lovfestast som kommunalt ansvar (jfr. Statens

 9

**s**eniorråd: «Seniorpolitiske utfordringer 2010 – 2013, s. 23).

**Den kulturelle spaserstokken.** Vi merkar oss og er tilfreds med at løyvingane til den kulturelle spaserstokken aukar, og reknar med ei vidare opptrapping i samsvar med målsetjingar i Kulturløftet II. I retningslinene for tildeling av midlar under Den kulturelle spaserstokken må kulturprosjekt retta mot eldre også kunna vera tufta på lokale krefter, både amatørar og profesjonelle (jfr. Statens seniorråd:

«Seniorpolitiske utfordringer 2010 -2013», s. 22).

**Svart økonomi.** Dei eldre er avhengige av fellesskapsløysingar. Det er difor viktig at alle yter til det solidariske spleiselaget som velferdsstaten er. Kampen mot svart økonomi og økonomisk kriminalitet bør difor styrkjast.»

Unio og LOP inngikk i 2003 en samarbeidsavtale. Denne samarbeidsavtalen ble fornyet 14. november 2011 og lyder slik:

 «1. Unio (Hovedorganisasjon for universitets- og høyskoleutdannede) og LOP

(Landslaget for offentlige pensjonister) har avtale om samarbeid i

pensjons- og trygdespørsmål. Denne avtalen bygger videre på avtalen som

første gang ble inngått mellom UHO og LOP i 2003.

1. Unio og LOP vil arbeide for å sikre og videreutvikle trygge pensjons-

vilkår, herunder offentlige tjenestepensjonsordninger, bruttopensjon

og særaldersgrenser.

 3. Unio møter med egen delegasjon i trygdeforhandlingene og i

drøftingsmøtene i forkant av statsbudsjettet og andre viktige saker av

spesiell betydning for pensjonistene. LOP vil i disse sammenhengene

 være representert i Unios delegasjoner.

 4. Unio og LOP vil samarbeide om påvirkningsarbeid overfor Stortinget,

regjeringen og departementene i pensjons- og trygdespørsmål.

 5. Unios medlemsforbund vil oppfordre egne pensjonistmedlemmer til

medlemskap i LOP.

 6. Pensjonistgrupper i Unios forbund kan eventuelt danne egne lokallag

 av LOP.

1. LOP vil invitere pensjonistgrupper i Unios forbund til lokale kurs og

konferanser arrangert av LOP.

8. Det holdes årlig møte mellom Unio og LOP om oppfølging og

 evaluering av denne avtalen.»

10

**Landsmøtet i LOP 2014** er fastsatt til 13. – 15. juni. Styret i LOP Bergen og Omland har vedtatt å søke om å få arrangere Landsmøtet (LOP) i 2014. Styret har mottatt melding om at LOP Bergen og Omegn skal få arrangere Landsmøtet i 2014.

 \_\_\_\_\_\_\_\_\_

Når det gjelder lokaler til medlemsmøtene har LOP Bergen og Omland v/styremedlem Anne-Karin Davidsen forhandlet med Hotel Norge og har fått salong 6 på Hotel Norge + et stort lokale i 1. etasje til større arrangementer for 2013 og til Årsmøtet 2014.

Anne-Karin Davidsen har også forhandlet med Statens Hus vedrørende lokaler for styremøtene. Styremøtene får LOP Bergen og Omland fremdeles holde i Statens Hus.

Styret har vedtatt at ny **ververunde** blant medlemmene settes i gang og varer fram til april 2013.

**7.** **Representasjon i ulike råd/utvalg/prosjekt**

 I Eldrerådet har LOP Bergen og Omland følgende representanter:

 Kirsten Utaaker - nestleder

Annelise Olsen - varamedlem

 Willy Gustafson - styremedlem

Jorunn Solberg - varamedlem

 I Fylkeseldrerådet har LOP Bergen og Omland følgende representanter:

 Ingri Linde - styremedlem

 Anne-Karin Davidsen - varamedlem.

 Johannes Bolstad er medlem av LOP Sentralstyre.

 Anne-Karin Davidsen er medlem av Helse- og Omsorgsutvalget i LOP sentralt.

**8. Økonomi**

Laget har en sunn økonomi. LOP Bergen og Omland mottok i 2012

kr. 17.000,- fra Bergen kommune.

 Medlemskontingenten har vært kr. 300,-. Av disse har kr. 200,- gått til

 LOP sentralt, og kr. 100,- har gått til vårt lokallag.

 11

**9. Konklusjon:**

Styret i LOP Bergen og Omland har også i 2012 hatt et aktivt arbeidsår. Det har

vært stort engasjement rundt «Samhandlingsreformen», som trådte i kraft 1. januar 2012. Styret har vist sin interesse for denne reformen ved å skrive til 8 kommuner og stille spørsmål om sykehjemsplasser, avlastingsplasser og rehabiliteringsplasser. En har fått svar fra 4 kommuner.

Styret i LOP Bergen og Omland har skrevet brev til representanter og vararepresentanter i Eldrerådene i kommunene Bergen, Fjell, Askøy, Os, Fusa, Osterøy,og Hordaland Fylkeskommune og bedt dem om å sette seg godt inn i kommunebudsjettene og følge godt med i hvilke saker som kan ha betydning for de eldre i kommunen.

LOP Bergen og Omland engasjerer seg også i saken som gjelder gratis tannhelse

for de eldre ved å sende brev til Sentralstyret i LOP og be om at de holder saken om tannhelsetjeneste for de eldre varm overfor politikerne. - LOP Bergen og

Omland henvender seg til «Hordalandsbenken».

LOP Bergen og Omland har sendt innspill til Statsbudsjettet 2014 når det gjelder saker som vedrører de eldre.

Styret har inngått avtale med Hotel Norge vedr. lokaler for LOP Bergen og Omland for medlemsmøtene i 2013 og for Årsmøtet 2014.

Styret har også forhandlet med Statens Hus angående lokale for styremøter.

Det har vært satt i gang vervekampanje/vervekonkurranse.

Det har vært arbeidet mye med å skaffe foredragsholdere og kulturinnslag til medlemsmøtene.

 \_\_\_\_\_\_\_

Frammøtet på medlemsmøtene i 2012 har totalt vært 529, mens frammøtet på

medlemsmøtene i 2011 var 624.

 \_\_\_\_\_\_\_

Styret takker Turkomitèen v/leder Willy Jan Lønne for de vellykkede turene komitèen har arrangert i 2012/2013.

Styret takker Willy Gustafson som har vært revisor for LOP Bergen og Omland.

Styret takker Grete Torvanger for akkompagnement til sanger.

Styret sender sin takk til fylkesmann Lars Sponheim for sin imøtekommenhet når

det gjelder styremøterom og annen praktisk bistand.

 Bergen, 3. desember 2012

Gunda Falao Sparre Jorunn Solberg Johannes Bolstad

 leder nestleder kasserer

Anne-Karin Davidsen Willy Jan Lønne Annelise Olsen

styremedlem styremedlem styremedlem

Svein Njaastad Anne Karin Lepsøy Mary Nordeide

 varamedlem varamedlem varamedlem

Aud Sunde Reiso

 sekretær